……….napirend

Előterjesztve:Közoktatási, Közművelődési, Sport Egészségügyi, Szociális és Lakásügyi Bizottság

**E L Ő T E R J E S Z T É S**

**a Képviselő-testület 2022. február 24-ei rendes ülésére**

**Tárgy: Javaslat a Budapest Főváros II. Kerületi Önkormányzat 100 %-os tulajdonában lévő II. Kerületi Kulturális Közhasznú Nonprofit Kft-vel kötött Közművelődési megállapodás mellékletének módosítására**

Készítette: Ötvös Zoltán osztályvezető s.k.

Egyeztetve: Vargáné Luketics Gabriella igazgató s.k.

 Látta: …………………………………….

 dr. Szalai Tibor jegyző

 …………………………………..

 dr. Silye Tamás jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete 2012. május 31. napján kelt 150/2012.(V.31.) határozatával 100%-os önkormányzati tulajdonú közhasznú nonprofit korlátolt felelősségű társaságot hozott létre, II. Kerületi Kulturális Közhasznú Nonprofit Korlátolt Felelősségű Társaság néven, melynek célja, hogy a II. kerületben a közművelődés, a drámapedagógia, a színházi kultúra és az előadó-művészet fejlesztését támogassa. Budapest Főváros II. Kerületi Önkormányzat Képviselő-testülete 2012. június 26-ai ülésén döntött a Klebelsberg Kuno Művelődési, Kulturális és Művészeti Központ és a Marczibányi Téri Művelődési Központ mint költségvetési szervek megszüntetéséről.

A Társaság - a Magyarország helyi önkormányzatairól szóló 2011. évi CLXXXIX. törvény 109. § (1) bekezdése, valamint a nemzeti vagyonról szóló 2011. évi CXCVI. törvény 11. § (1) bekezdése alapján - 2012. szeptember 21. napján kötött, határozatlan időre szóló szerződés alapján kezelte az átvett vagyonelemeket és vagyontárgyakat és az Önkormányzattal határozatlan időre kötött Közművelődési megállapodás alapján látja el mind a mai napig a közfeladatát.

A Társaság az alapítást követően kezelésbe kapta a korábban a megszűnt költségvetési szervek használatában lévő ingatlanokat és ingóságokat. Az eszközök birtokba adásának napja 2012. szeptember 11., amely nappal a Társaság könyveibe elkülönített főkönyvi számlákra fel is vezette az átadáskori könyv szerinti értéken.

A kezelésbe vett eszközök után az értékcsökkenést a Társaság számolta el számviteli politikájában meghatározott módon.

A bevételekben meg nem térülő és el nem engedett értékcsökkenés összege a Társaság eredményét negatívan befolyásolta.

A Társaság két évi működése során bizonyította, hogy a közművelődési megállapodásban meghatározott közfeladatokat maradéktalanul teljesítette, az Önkormányzat kezelésre vonatkozó rendeleteinek és előírásainak megfelelően gyakorolta.

A Társaság hosszú távú, eredményes működésének biztosítása érdekében - a 2012. szeptember 21. napján kötött szerződés közös megegyezéssel megszüntetésre került. A közfeladat ellátásához a kezelési szerződés alapját képező, Közművelődési megállapodás 2014. szeptember 1-jei hatállyal közös megegyezéssel, a Képviselő-testület 193/2014.(VIII.21.) határozatával akként került módosításra, hogy a kezelési szerződés részét képező Kezelt Vagyont – leltár szerint – 2014. szeptember 1-jétől kezdődő hatállyal, határozatlan időre a Társaságnak (mint Használó/Szolgáltató) ingyenesen adja használatába közfeladat ellátásához szükséges mértékben. (lsd. az előterjesztés melléklete)

A Közművelődési megállapodás mellékletét képezi a Társaság térítésmentes rendezvényei, szolgáltatásai.

Jelen előterjesztésünkben javaslatot teszünk a Közművelődési megállapodás mellékletének módosítására. Az elmúlt hét év során több program már megszűnt, nem működik, illetve évek során újak indultak, vagy más néven, de hasonló tartalommal szerveződtek. A felülvizsgálat során a klubok működésének teremhasználatát is meghatározták.

Így:

Klebelsberg Kuno Kultúrkúriában:

***Nem működő programok Új programok:***

Magyar Kultúra Napjához kapcsolódó rendezvények

Grazioso Zeneszalon Komolyzenei programok

Amatőr humorista pályázat

Pesthidegkúti Kamarazenei Fesztivál

Kertbarát klub Ökoklub – Zöldülő programok

 Teremhasználat szabályozása:

 Nyugdíjas klub – heti egy alkalom, teremhasználat

 Bridzs klub - heti egy alkalom, teremhasználat

 Pesthidegkúti Baráti Kör heti egy alkalom, teremhasználat

 Hidegkúti Bélyeggyűjtők Klubja heti egy alkalom, teremhasználat

 Helytörténeti kör – heti egy alkalom, teremhasználat

Házikedvenc szépségverseny Baba-mama klub heti két alkalom

Zöldág programok

Portré+

Változás: Pesthidegkúti Nyári Művészeti Fesztivál programjainak *egy része*

Marczibányi téri Művelődési Központban:

*Megszűnt, nem működő:*

TÁMOP 3.2.3/08/2/KMR fenntartási kötelezettség keretében ingyenes foglalkozások

*Működő programok*

* Színházi-nevelési foglalkozások: a Kerekasztal színházi társulás 2. kerületi tanulók számára tartott foglalkozásai havi 5 alkalommal
* Madarász Suli
* Agyagos képzőművészeti műhely iskolásoknak hetente egy alkalommal, 1 fő foglalkozásvezető
* Nyitott Ajtó program – sajátos igényű gyerekek és fiatalok foglalkozásai (havi 12 óra)
* Nyugdíjas klub – 3 csoport
* Weöres Sándor Gyermekszínjátszó Találkozó
* II. kerületi Művészeti Fesztivál Gálaműsora – zenei gála
* Pódiumbeszélgetések pedagógus célcsoportnak
* Gyermeknap
* Magyar Kultúra Napjához kapcsolódó rendezvények

Mindkét épületben (II. kerület, Marczibányi tér 5/a. és II. kerület, Templom u. 2-10.) évente két alkalommal ingyenes terembérlési lehetőség biztosított a II. kerületi iskolák és óvodák rendezvényei számára.

A fentiek alapján kérjük a tisztelt Képviselő-testületet az előterjesztés megtárgyalására és a határozati javaslat elfogadására.

**H a t á r o z a t i j a v a s l a t**

A Képviselő-testület úgy dönt, hogy a II. Kerületi Kulturális Közhasznú Nonprofit Korlátolt Felelősségű Társasággal 2014. szeptember 1-jétől határozatlan időre kötött Közművelődési megállapodás mellékletét - a határozati javaslat melléklete szerinti tartalommal - módosítja.

**Felelős:** polgármester

**Határidő:** 2022. február 28.

*A határozati javaslat elfogadásához egyszerű többségű szavazat szükséges.*

**B u d a p e s t, 2022. február 15.**

 **Berg Dániel**

 alpolgármester